Flad elbil? Så kan hjælpen være en mobil opladning

Hidtil har servicen været tilgængelig i Storkøbenhavn og større byer, men SOS Dansk Autohjælp har nu udvidet til landsplan. Det betyder at deres vejhjælp kan assistere med en mobiloplader, hvis du skulle strande med et fladt batteri.

Årsagen er naturligvis den øgede mængde elbiler på de danske veje, som langt fra længere blot er et storbyfænomen. Vejhjælpen har derfor også kunne mærke den øgede efterspørgsel på hjælp til både el- og hybridbiler.

“Der er stigende efterspørgsel, og vi har ambitioner om at fastholde vores position som førende inden for vejhjælp til elbiler. Derfor er vi rigtig tilfredse med, at netværket har indkøbt mobile opladere, så vi kan komme elbilister til undsætning i hele landet,” siger Jan Bøjstrup Christensen, direktør for den danske vejhjælpsforretning i SOS International.

Får du behov for at tilkalde SOS Dansk Autohjælp, så kan deres mobile oplader give omtrent seks kilometers kørsel på 15 minutters opladning. I storbyerne kan du derfor formentlig let nå en ladestation med den rækkevidde, men nødladningen har også et andet formål.

Det er nemlig ikke bare sådan, at flytte på en elbil uden strøm på batteriet. Uden for byerne, hvor seks kilometers rækkevidde ikke kan regnes for meget, så gør opladningen det betragteligt lettere at få flyttet bilen. For eksempel op på et fejeblad.

“En elbil er ikke let at flytte, når den er løbet tør. Med en mobil opladning undgår vi komplicerede håndteringer, hvor vi skal bruge ”rulleskøjter” til at få bilen op på ladet,” siger Jeppe Damgaard, teknisk chef i SOS Dansk Autohjælp.

Skulle du pludselig komme i knibe med rækkevidden, så kan det overvejes hvilken musik du sætter på under kørslen.

Flad elbil? Så kan hjælpen være en mobil opladning