Tesla afslører faktorerne der beregner din rækkevidde

Det er næppe en overraskelse, at der bag den resterende rækkevidde på instrumentbrættet, ligger en relativt kompliceret beregning. Det løfter Tesla selv sløret for.

Selve regnestykket udformning står hen i det uvisse, men Tesla har nu i et opslag på X afsløret, hvor mange elementer der tages højde for, når de skal beregne hvor langt du endnu kan køre. Se hele listen nedenfor.

Disse elementer indgår i beregningen af rækkevidden i en Tesla

Vindstyrke og retning

Højdestigning

Trafikhastigheden

Gennemsnitlig acceleration/deacceleration

Udendørs temperatur

Luftfugtighed og tryk

Solmængde og skydække

Batteri % ved start

Batteritemperatur ved start

Bilens samlede vægt

Rullemodstand

Aerodynamisk luftmodstandskoefficient

Klimaanlæggets forbrug

Bilspecifikt energiforbrug (cykelanhænger, trailer mv.)

Batteri forkonditionering

Flere ting på listen er kommet med, efterhånden som Tesla har softwareopdateret deres biler. I en opdatering sidste år blev information om vind, luftfugtighed og udendørs temperatur tilføjet. Senere hen blev information om rullemodstand på baggrund af dæktryk så tilføjet.

Det er derfor ikke urealistisk at beregningerne bliver endnu bedre med tiden.

Netop rækkevidde er et parameter, hvor Tesla oftest render fra konkurrenterne. Uanset om vi snakker sommer- eller vinterkørsel.

Vi har fornyligt taget et kig på Tesla Model 3 i den nye udgave. Du kan se hvad vi synes om nyhederne i den opdaterede model her.

Tesla afslører faktorerne der beregner din rækkevidde